הוועדה המיוחדת לקידום מעמד הילד, כנסת 16, פרוטוקול מספר 50, 2004-03-22 11:30

מיכאל מלכיאור: בעקבות הישיבה שלנו ב26- קיבלתי מסר ממשרד הרווחה, שאכן גמרו את העבודה עם התקנות והענין הועבר למשרד המשפטים.

מיכאל מלכיאור: אנחנו נוציא מכתב מהוועדה למשרד המשפטים שגם שם יסיימו את העבודה כמה שיותר מהר.

מיכאל מלכיאור: אני חושב שניתן להם עד ה1- במאי, לגמור את העבודה שם, הרי היה תיאום כבר בין משרד הרווחה, משרד הבריאות ומשרד המשפטים לכן אני לא חושב שיש סיבה,

מיכאל מלכיאור: זה מה שעשינו בתחום הזה, אני רציתי רק לדווח שלפחות פה היה זרוז מצד משרד הרווחה, אמנם אנחנו חושבים שארבע שנים זה זמן מספיק ארוך.

מיכאל מלכיאור: מאז הגשת הצעת החוק, ח"כ ושר הבריאות לשעבר דהאן שביקש במיוחד להצטרף להצעה.

מיכאל מלכיאור: אנחנו הכנסנו שם מספר דברים שראינו בישיבה הקודמת שהם בעייתיים ביותר.

מיכאל מלכיאור: קודם כל שצריך לא את המספר של עשרה אלא שאפשר להקים במספר יותר קטן, אני חושב שכתבנו ששה לפי הצעתכם.

מיכאל מלכיאור: וגם עוד מספר דברים שאנחנו חושבים שראויים לתקנה.

מיכאל מלכיאור: יש עוד דבר לפני שנכנס לנושאים של היום, שאני רק רוצה להעיר, אנחנו החלטנו ונוציא על זה גם מכתבים ששתי בעיות מרכזיות יש בנושא של וועדות של משרד הרווחה.

מרים כהן: הוועדות מתכנסות על פי זמנים ואבחונים שנעשים לא פעם בחודש ולא בשנה לעיתים יש גם וועדות בכל מחוז בכל הארץ, אני גם שוחחתי בנושא הזה עם האחראית אצלנו על האבחון, וועדת האבחון.

מרים כהן: ובנושא של החוק בקטינים אנחנו נותנים סדר עדיפות.

מרים כהן: הבעיה היא אחרת, בגילאים הצעירים גם ההורים מתנגדים ויש להם איזה שהיא זכות לתת את התוית בגיל הצעיר.

מרים כהן: וישנם מקרים שבאמת יש התלבטות וגם אנחנו אומרים, יש לתת את הזדמנות לראות לגילאים קצת, לא בגיל חצי שנה, ולא בגיל הנקה ולא בגיל שנה לתת את התוית אם זה לא הכרחי.

מרים כהן: היות ואנחנו פועלים על פי חוק שני, שהוא חוק מעונות יום שיקומי לשנת 2000, והוא אומר רק ועדת אבחון תקבע, וזה נכון, לגבי אדם עם פיגור שכלי, לכן אנחנו לא, החוק בעצם יכול לתת לו מענה לאותו ילוד, לאותו תינוק משנה עד שלוש, בשני ממדים.

מרים כהן: באגף השיקום שזה בעצם שם אין ועדת אבחון, אלא רק קצבה, מה שמזכה אותו זה לכניסה לחוק היא הקצבה, ואצלנו זה ועדת אבחון.

מרים כהן: אצלנו זה לא עכוב, את העכוב אנחנו פתרנו.

מיכאל מלכיאור: עכשיו נכנס לתחום שאני חושב שהוא תחום מאד חשוב, ובעיתי, והשארנו את זה בפעם הקודמת פתוח.

מיכאל מלכיאור: הנושא של ההסעות הבטיחותיות שצריכים לפעוטות כדי שהם יוכלו להגיע למעון.

מיכאל מלכיאור: אני הבנתי מתוך החומרים שקבלנו שברוב המקרים כן נפתרו הבעיות.

מיכאל מלכיאור: אבל, יש שני אבלים.

מיכאל מלכיאור: קודם כל זה רוב, לכל בן אדם פה הוא עולם ומלואו, וזה שיש מספר מקרים לא מבוטל שלא פתרו את הבעיות שלהם, זה לא דבר שמתקבל על הדעת וצריכים להגיע לפתרון, זה דבר אחד.

מיכאל מלכיאור: דבר שני, הבנתי גם שזה לוקח הרבה חודשים עד שזה מוסדר.

מיכאל מלכיאור: זאת אומרת, אין איזה אוטומציה בהסדר הזה, אם זה היה פעם אחת שזה לוקח זמן, אז מילא, אבל אני מבין שהדבר הזה יקרה עוד פעם בתחילת שנת הלימודים הבאה.

מיכאל מלכיאור: זאת אומרת שזה לא איזה דבר שפעם אחת ולתמיד פתרו, והרשויות הבינו במה מדובר ועכשיו זה יעבוד.

מיכאל מלכיאור: אני מוכרח להגיד שלמדתי שזה אמנם נעשה, אבל לא בדרך הישרה, זה היה צריך להיות שרות, ופה נותנים את הכסף, 1,560 שקל שכל ילד זכאי לפי החוק, נותנים את זה דווקא למעונות שהם לא אלו שמבצעות, אבל יודעים שלהם יש את המוטיבציה הכי גדולה, נותנים להם, ואחר כך צריך להילחם עם הרשויות ואם זה מספיק כסף אז הרשות היא עושה את זה, ואם יש לה את ההסדרים ואם יש לה רצון טוב, ואם לא אז היא עושה בעיות.

מיכאל מלכיאור: ומאחר והיא לא ישירות מקבלת, אמנם לפי החוק הרשות צריכה לבצע.

מיכאל מלכיאור: הדבר הזה נראה לי עקום מלכתחילה, אני מבין למה זה נעשה מבחינה היסטורית, איך זה התגלגל להיות איפה שזה נמצא, יכול להיות שזה הכי טוב שאפשר לעשות כרגע, אבל אני מאד רוצה שאנחנו נכנס לעומק של הבעיות ונראה איך נוכל לפתור את הבעיות שלא נפתרות.

מיכאל מלכיאור: בחלק מהמקרים דובר על סכומים הרבה יותר גדולים מ1,560- שקל זה לא יכול לספק את זה.

מיכאל מלכיאור: מאחר ואני מניח שיהיה קשה לתקן פה את החוק אז יש פה הצעה שאני מקווה שנוכל להגיע להסכמה עליה, יש פה הצעה שתוקם במשרד, אולי בשותפות בין משרד הרווחה ומשרד הבריאות, איזה וועדת חריגים, שיכולה להקציב את, במקרים היוצאים מן הכלל, הסכום הדרוש כדי שילדים יכולים להנות מהחוק שהם זכאים לו, זה לא איזה חסד לפנים משורת הדין שעושים פה, זה מה שמגיע, זה מה שהילדים זכאים.

מיכאל מלכיאור: אני מציע ככה, נעשה את זה כסדר את הניתוח של הבעיתיות פה, וננסה להגיע להסכמה.

עדי וייס: אז בגלל התפיסה שגב' כהן הציגה פה, שבעצם כל התקצוב והשרות יתרכז במעון יום שיקומי, כדי למנוע את המצב שהורה שיצטרך להתרוצץ, אז החוק הזה תוקן בכך שעיקר האחריות חל על מעון יום שיקומי.

עדי וייס: זאת אומרת, על פי החוק הוא מחויב היום להסיע.

עדי וייס: אבל יש עוד אופציה, בגלל שיש כבר מערכת קיימת של הרשויות המקומיות, אמרו שחבל גם כן לא לנצל את זה.

עדי וייס: לכן יש אופציה לפי החוק, שאם המעון רוצה להעביר את האחריות על ההסעה לרשות המקומית, המעון יכול לעשות זאת דרך העברת כתב התחיבות לפני חודש יולי, כדי להספיק לשנת הלימודים.

עדי וייס: היה דיון בועדה זו, לאפשר שיקול דעת או לא לאפשר שיקול דעת לרשות כן לבצע או לא לבצע, הוחלט לא לתת לרשויות המקומיות שיקול דעת, לכן אם המעון מעביר את כתב ההתחיבות, יש חובה לרשות לבצע את ההסעה.

עדי וייס: זה המצב הנכון.

מיכאל מלכיאור: קודם כל אני שמח שיש פה ציון לשבח לרשויות, זה לא כל הנושאים שאנחנו מטפלים,

שושי ימין: אין ספק שאם לא יעמידו מצד החוק הזה לפעוטות, או התוספת לחוק, גם תקציב מיוחד לענין הזה, סביר להניח שילדים לא יסעו כפי שצריך שיסעו וכפי שהחוק דורש.

שושי ימין: משרד החינוך רק לצורך הליווי בחינוך המיוחד, הגענו היום לסיוע של 70 מיליון שקל להוצאות ליווי.

שושי ימין: עד שמשרד החינוך לא העמיד את הכסף הזה רשויות,

שושי ימין: רק כדי להרגיע אותך, יש היום כבר איסור ותיקון חוק הרשויות המקומיות שתקציבי החינוך, הרי נכנסים לסעיף תקציבי מיוחד, שהוא משמש אך ורק למטרות חינוך, שרת החינוך עכשיו ביקשה תיקון בתקנה הזאת וכללה בתוכה גם כספי ההסעות וגם את תקציבי הבינוי.

שושי ימין: זאת אומרת היום רשות מקומית את הכסף של ההסעות ואת תקציב הבניה, צבוע, והרשות לא יכולה לעשות בו שום שימוש אחר.

עידית גודס-גרינבאו: הייתי רוצה לבקש מד"ר אליישר התיחסות, אמרת שאתם מנסים לקדם את הנושא של וועדת חריגים.

עידית גודס-גרינבאו: האם כבר קבעתם מסגרת של תקציב שאתם רוצים לדרוש, והאם יש לך מושג בערך מה גודל התקציב שצריך לקבל הדבר הזה?

עידית גודס-גרינבאו: שאלה שניה, מה המנגנון הפעולה או היקב של ועדה כזו, ביניכם, צריך להיות, אם הדעת ניתנה כבר לנושאים האלה.

עידית גודס-גרינבאו: אני רק עוד אומר ולהתיחס לדברים של שושי ממשרד החינוך, שאומרת לנו יש מערך של אחראי הסעות מחוזיים שרואים את התמונה הכללית ויודעים לתאם איפה יש ילד משם ואיפה יש ילד משם, ואפשר לחבר, ואני חושבת שצריך לגייס את משרד החינוך להיות שותף בנושא הזה גם של הפעוטות.

עידית גודס-גרינבאו: אין מנוס מזה, מכיוון שמשרד החינוך פה מפעיל את המערך המרכזי של ההסעות שאליו אנחנו מצטרפים, מביאים את הכמה מאות פעוטות שלנו להצטרף למערך של עשרות אלפים של ילדים, ואם משרד הרווחה ומשרד החינוך לא יעבדו פה ביחד להוציא נהלים משותפים שאחראי ההסעות המחוזיים של משרד החינוך יסייעו בהפניה של הילד הזה והילד הזה מכל הרשויות הללו, לחבר להסעה כשזה נכון, אנחנו לדעתי לא נתקדם.

עידית גודס-גרינבאו: אני רוצה גם לציין שיש פה הורים שאם אנחנו רוצים להראות הבעיה, הורה מכפר כיסרא שעד היום, מספר חודשים, אין לו הסעה למכון להתפתחות הילד בנהריה לילד שלו, ויש כאן הורים מאשקלון שמזה מספר חודשים אין להם הסעה לבאר שבע.

שלמה אליישר: לגבי הנושא של וועדת חריגים, אנחנו בשבוע הבא יושבים עם האוצר ואני מקווה שהאוצר יסכים לכבד את ההצעה שלנו.

שלמה אליישר: אבל אני בהחלט חושב שצריכה להיות וועדת חריגים, זה לא צריך להיות תחת וועדות הערכה.

שלמה אליישר: אבל אף אחד לא חושב, וזה בסופו של דבר מתגלגל לענין התקציבי זה ברור לגמרי.

שלמה אליישר: עצות טובות אנחנו מקבלים מפורום הארגונים, אנחנו יושבים ביחד עם פורום הארגונים באופן קבוע, מקבלים את ההערות שלהם את ההשגות שלהם, ובהחלט מטמיעים חלק מהדברים, ויש דיון ומשא ומתן.

שלמה אליישר: לגבי הנושא של וועדות הערכה, אני חייב רק לציין דבר אחד, 15 שנה אגף השיקום לא קיבל תוספת של משרה תקנית אחת.

שלמה אליישר: עכשיו תשימו לב, כל שנה נוספים לאוכלוסיית היעד של אגף השיקום, מידי שנה 14 אלף פעוטות עם נכויות, שזה טווח רחב של נכויות, 14 אלף, בעשר שנים זה 140 אלף ילדים עם נכויות שונות.

שלמה אליישר: אנחנו 15 שנה לא קיבלנו, עכשיו המפקחים המחוזיים שלנו, יש לנו 14 או 15 מפקחים מחוזיים, שבעשור האחרון יש עליה של מאות מסגרות חדשות, והם לא יכולים לעשות את כל העבודה לבד.

שלמה אליישר: אז זה ברור לגמרי שהבעיה כאן של כח אדם ועומסי עבודה פשוט בלתי אפשרי לחלוטין.

שלמה אליישר: כלומר, אי אפשר לגלגל את הכל לפתחו של המשרד.

מיכאל מלכיאור: אבל אם אנחנו שומעים על ילדים בודדים שעלות של ההסעה שלהם, החודשית, היא מגיעה לסכומים אחרים לא בסדר גודל הזה, זה מגיע לסכום של 8,000 10,000 שקל לחודש והם הזקוקים בטח הכי הרבה להסעה הזאת, אז חייב להיות איזה שהוא מנגנון, אתם חייבים להביא לאיזה פתרון כדי שהילדים האלה יקבלו את ההסעה.

מיכאל מלכיאור: ואני מבין שפה אם יש רשויות, וחלק מהרשויות באמת מאד חלשות, וגם בלחץ היום עוד גדול מצד משרד האוצר ומשרד הפנים וכו', אז זה ברור שאי אפשר לגלגל עליהם סכום כזה.

מיכאל מלכיאור: כמה זמן אתה חושב שבדיקה כזאת, מה אתם קושרים ביחד.